Universitato Panteono-Assas

La Universitato Panthéon-Assas (france université Panthéon-Assas, ankaŭ ofte nomata " Assas " aŭ " Paris II ") estas publika franca universitato, la ĉefa posteulo de la Jura Fakultato de la Universitato de Parizo. Assas estas la ĉefa jura universitato en Francio. 80% de la tuta studentaro studas en la juraj fakoj, 11% de la tuta nombro studas en la administradaj kaj ekonomiaj fakoj. Ĝi estis establita post universitata reformo la 1-an de januaro 1971. La universitato havas ĉirkaŭ 19 000 studentojn, el kiuj iom malpli ol 15 000 studas juron, kaj akademian kaj administran personaron de 2 412. La nomo Panthéon-Assas ŝuldiĝas al la proksimeco de la Panteono al la universitato kaj al la fakto, ke la ĉefa konstruaĵo situas sur strato d'Assas. La universitato situas oriente de la Ĝardeno de Luksemburgo. La universitato havas ĉirkaŭ dek ok kampusojn en Parizo, plejparte situantajn en la historia Latina Kvartalo de la urbo, aldone al dudek kvar esplorcentrojn kaj kvin doktorajn lernejojn. La universitato havas kvar fakojn specialiĝantajn pri juro, privata kaj publika administrado, ekonomiko kaj politika scienco. Kune kun aliaj universitatoj, ĝi respondecas pri la Biblioteko Cojas. Referencoj Eksteraj ligiloj Oficiala retejo Bildoj de la universitatejo Arkivigite je 2023-04-21 per la retarkivo Wayback Machine Bildoj de la ĉefa Biblioteko Arkivigite je 2023-04-21 per la retarkivo Wayback Machine "Rénovation studieuse à l'université Panthéon-Assas", de batiactu.com (bildoj de la nova lerneja centro en la Assas konstruaĵo)